पाएं अपने शहर की ताज़ा ख़बरें और फ्री ई-पेपरडाउनलोड करें
कटिहार अनुमंडल क्षेत्र के सभी थाना अध्यक्ष व पुलिस पदाधिकारी के साथ मंगलवार को समाहरणालय स्थित अनुमंडल पुलिस कार्यालय में एसपी विकास कुमार के निर्देश पर एसडीपीओ अमर कांत झा के नेतृत्व में बैठक का आयोजन किया गया। इस दौरान नगर थाना, मुफस्सिल थाना, सहायक थाना, मनसाही थाना, डंडखोरा थाना, प्राणपुर थाना, हसनगंज थाना व महिला थाना के सभी थाना अध्यक्ष इस बैठक में मौजूद थे। एसपी ने सभी थाना अध्यक्ष को निर्देश देते हुए कहा कि जिले में कोरोना संक्रमण काफी तेजी से फैलता जा रहा है। जिसकी रोकथाम के लिए कई नियम बनाए गए है। लेकिन उन नियमों का पालन नहीं हो रहा है और इस नियमों का पालन कराने के लिए सभी पुलिसकर्मियों को शक्ति से अपने कार्य का निर्वहन करना पड़ेगा। इसके अलावा लंबित सभी कांडों का ससमय पूरा करने के अलावे शराब पर अंकुश लगाने, अपराध पर अंकुश लगाने को लेकर कई दिशा-निर्देश एसपी ने सभी पुलिसकर्मियों को दिए। 15 मई तक जिले में संपूर्ण लॉकडाउन की घोषणा हुई है। जिसका पालन करवाना पुलिसकर्मियों के जिम्मे है। ऐसे में सभी पुलिसकर्मी बचाव करते हुए लॉकडाउन का सख्ती से पालन अपने अपने क्षेत्र में करवाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn